Paġna Il-kompetenza tal-BĊE li jagħti opinjoni hija bbażata fuq l-Artikolu 138 tat-Trattat dwar il-Funzjonament tal-Unjoni Ewropea (TFUE) li jistabbilixxi li, sabiex jiġi żgurat il-post tal-euro fi ħdan is-sistema monetarja internazzjonali, il-Kunsill, fuq proposta mill-Kummissjoni, u wara li jikkonsulta lill-BĊE, jista' jadotta miżuri xierqa sabiex jiżgura rappreżentanza unifikata fi ħdan l-istituzzjonijiet finanzjarji internazzjonali u l-konferenzi. B'mod konformi mal-ewwel sentenza tal-Artikolu 17.5 tar-Regoli tal-Proċedura tal-Bank Ċentrali Ewropew, il-Kunsill Governattiv adotta din l-opinjoni. Il-BĊE jappoġġa bis-sħiħ it-tisħiħ tal-koordinazzjoni tal-politika taż-żona tal-euro, li hija essenzjali għall-għan ta' rappreżentanza esterna unifikata, kif ipprovdut fl-Artikoli 4 u 9 tad-deċiżjoni proposta. Għalkemm il-koordinazzjoni tjiebet fis-snin reċenti, din għadha teħtieġ tisħiħ u titjib ulterjuri sabiex tkun proporzjonata mal-governanza ekonomika taż-żona tal-euro, li diġà ssaħħet fi snin reċenti, u bl-integrazzjoni aktar profonda antiċipata kif enfasizzat fir-Rapport tal-Ħames Presidenti. Il-BĊE jixtieq jenfasizza li għall-iskopijiet li tinkiseb rappreżentanza unifikata u effettiva taż-żona tal-euro fl-IMF huwa kruċjali li l-partijiet kollha involuti jaġixxu b'rispett sħiħ tal-prinċipju ta' kooperazzjoni sinċiera. F'dan ir-rigward, l-Artikolu 4(3) tat-Trattat dwar l-Unjoni Ewropea (TUE) jeħtieġ li l-Unjoni u l-Istati Membri jassistu lil xulxin, b'rispett reċiproku sħiħ, fit-twettiq ta' kompiti li joħorġu mit-TUE u t-TFUE (kollettivament imsejħin "Trattati"). Dan il-prinċipju jeħtieġ li l-Istati Membri jieħdu miżuri xierqa sabiex jiżguraw it-twettiq tal-obbligi li joħorġu mit-Trattati jew li jirriżultaw mill-atti tal-istituzzjonijiet tal-Unjoni u li jżommu lura minn kwalunkwe miżura li tista' tippreġudika l-kisba tal-objettivi tal-Unjoni. L-Artikolu 13(2) TUE jeħtieġ li l-istituzzjonijiet tal-Unjoni jipprattikaw kooperazzjoni reċiprika sinċiera. L-Artikolu 138(2) TFUE ma jistax jillimita l-indipendenza tal-Eurosistema. Sabiex tkun "xierqa" skont it-tifsira tal-Artikolu 138(2) TFUE, id-deċiżjoni proposta b'hekk għandha tiżgura li l-eżerċitar indipendenti tal-kompiti u s-setgħat tal-Eurosistema tkun protetta matul il-proċess sabiex jinstab il-mudell ottimali għall-organizzazzjoni ta' rappreżentanza esterna unifikata taż-żona tal-euro fl-IMF. Waqt li l-objettivi, il-kompiti u s-setgħat speċifiċi li huma protetti mill-indipendenza tal-Eurosistema jkomplu jevolvu, l-aktar relevanti huma deskritti hawn isfel. L-Eurosistema ġiet attribwita wkoll objettivi sekondarji: mingħajr preġudizzju għall-objettiv ta' stabilità tal-prezzijiet, l-Eurosistema tappoġġa l-politiki ekonomiċi ġenerali fl-Unjoni bil-għan li tikkontribwixxi għall-kisba tal-objettivi tal-Unjoni kif stipulat fl-Artikolu 3 TUE (ara wkoll it-tieni sentenza tal-Artikolu 127(1) TFUE, it-tielet sentenza tal-Artikolu 282(2) TFUE u l-Artikolu 2 tal-Istatut tas-SEBĊ). L-objettivi stipulati fl-Artikolu 3 TUE huma speċifikati ulterjorment fl-Artikolu 119 sa 127 TFUE. Il-BĊE għandu jkomplu jingħata rwol prominenti fir-rappreżentanza taż-żona tal-euro fl-IMF, jiġifieri rwol li jqis bis-sħiħ il-fatt li l-Eurosistema teżerċita b'mod indipendenti l-poteri speċifiċi mogħtija lilu mit-TFUE u l-Istatut tas-SEBĊ, kif jagħmel il-BĊE għal dawk il-poteri mogħtija lilu mir-Regolament (UE) Nru 1024/2013. Għalhekk, dan l-irwol għandu ta' mill-inqas jinkludi d-drittijiet li l-BĊE, bħala r-rappreżentant tal-Eurisistema, għandu preżentament bħala osservatur fl-IMF, jiġifieri d-dritt li jindirizza u jissottometti dikjarazzjonijiet bil-miktub lill-korpi tal-IMF. Jista' jkun meħtieġ li dan l-irwol jiġi estiż aktar, jekk l-o0rganizzazzjoni ta' rappreżentanza esterna unifikata twassal għal żieda fid-drittijiet taż-żona tal-euro fl-IMF. Kontra dan l-isfond, il-BĊE jikkunsidra li l-objettiv li tinkiseb rappreżentanza unifikata taż-żona tal-euro fl-IMF jista' jinkiseb biss billi jiġi rrispettat bis-sħiħ l-impatt tal-eżerċitar indipendenti tal-poteri speċifiċi tal-BĊE fil-qasam ta' rappreżentazzjoni esterna. Il-fehmiet u l-pożizzjonijiet riżultanti taż-żona tal-euro għandhom jiġu kkoordinati b'attenzjoni u jiġu espressi b'leħen wieħed. Dan, madankollu, jimplika li l-organizzazzjoni ta' rappreżentanza unifikata għandha tqis għal kollox l-allokazzjoni interna ta' kompetenzi u l-mandati rispettivi ta' diversi istituzzjonijiet tal-Unjoni, kif ukoll il-garanziji ta' indipendenza bbażati fuq it-Trattati li jimmiraw li jipproteġu lill-Eurosistema minn kwalunkwe pressjoni politika sabiex tkun tista' ssegwi b'mod effettiv l-objettivi attribwiti lill-kompiti tagħha. Barra minn hekk, kif ġie nnutat qabel, ir-rappreżentanza unifikata jkollha tiġi organizzata b'rispett sħiħ tal-prinċipju ta' kooperazzjoni reċiproka sinċiera bejn l-istituzzjonijiet tal-Unjoni (Artikolu 13(2) TUE). Għalhekk, il-BĊE jantiċipa li l-Kummissjoni u l-Kunsill ser jikkontribwixxu biex jinkiseb l-objettiv ta' rappreżentanza unifikata taż-żona tal-euro b'mod konformi mal-mandat u s-setgħat tal-Eurosistema. Wieħed jassumoi li dik ir-rappreżentanza unifikata ser tonora l-prattika li ilha għal żmien twil li l-banek ċentrali jkunu assoċjati mill-qrib mat-tħejjija ta' pożizzjonijiet komuni taż-żona tal-euro għal proċessi ta' teħid ta' deċiżjonijiet tal-IMF u fil-parteċipazzjoni ta' BĊNi tal-Eurosistema f'dawn il-proċessi fid-dawl tal-ħila esperta tagħhom fl-oqsma li fihom l-IMF huwa attiv. Fejn il-BĊE jirrakkomanda li r-regolament proposti jiġi emendat, qed jiġu stipulati proposti speċifiċi tal-abbozzar f'dokument ta' ħidma tekniku separat flimkien ma' test spjegattiv. Dan id-dokument ta' ħidma tekniku huwa disponibbli bl-Ingliż fis-sit elettroniku tal-BĊE. Magħmul fi Frankfurt am Main, is-6 ta' April 2016. Wara ċ-ċertifikazzjoni ta' Gas Networks Ireland bħala Operatur tas-Sistema tat-Trażmissjoni b'Separazzjoni tas-Sjieda (l-Artikolu 9 tad-Direttiva dwar il-Gass), il-Kummissjoni għar-Regolazzjoni tal-Enerġija (CER), bħala l-Awtorità Regolatorja Nazzjonali tal-Irlanda, innotifikat lill-Kummissjoni dwar l-approvazzjoni u l-ħatra uffiċjali ta' din il-kumpanija bħala Operatur tas-Sistema tat-Trażmissjoni li topera skont l-Artikolu 10 tad-Direttiva dwar il-Gass. Kwalunkwe informazzjoni addizzjonali tista' tinkiseb minn dan l-indirizz: Fit-23 ta' Ottubru 2015 tressqet azzjoni quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Markus Schneider u Clémence Perrin, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li billi naqset milli tadotta fit-terminu preskritt il-miżuri kollha meħtieġa sabiex tirkupra mingħand il-benefiċjarji l-għajnuna mill-Istat iddikjarata inkompatibbli mal-funzjonament tal-Ftehim dwar iż-Żona Ekonomika Ewropea skont l-Artikoli 2, 3, 4 u 5 tad-Deċiżjoni tal-Awtorità ta' Sorveljanza tal-EFTA Nru 404/14/COL tat-8 ta' Ottubru 2014 dwar Skema ta' Inċentiv għall-Investiment fl-Iżlanda; billi naqset milli tikkanċella, fit-terminu preskritt, kwalunkwe pagament pendenti msemmi fl-Artikolu 7 it-tielet sentenza ta' dik id-Deċiżjoni; u billi naqset milli tipprovdi lill-Awtorità ta' Sorveljanza tal-EFTA, fit-terminu preskritt, l-informazzjoni kollha deskritta fl-Artikolu 8 ta' dik id-Deċiżjoni, l-Iżlanda naqset milli tissodisfa l-obbligi tagħha skont l-Artikolu 14(3) tal-Parti II tal-Protokoll 3 tal-Ftehim bejn l-Istati tal-EFTA dwar it-Twaqqif ta' Awtorità ta' Sorveljanza u Qorti tal-Ġustizzja u l-Artikoli 6, 7 u 8 tad-Deċiżjoni Nru 404/14/COL. Tordna lil-Iżlanda biex tħallas l-ispejjeż. L-Awtorità ta' Sorveljanza tal-EFTA ssostni li fid-Deċiżjoni ta' Rkupru, l-Awtorità sabet, fost l-oħrajn, li f'ħames ftehimiet ta' investiment li l-Iżlanda kienet ikkonkludiet ma' kumpaniji involviet għajnuna ġdida mill-Istat li hija inkompatibbli mal-funzjonament tal-Ftehim taż-ŻEE. L-Awtorità ta' Sorveljanza tal-EFTA ssostni li l-Artikolu 6 tad-Deċiżjoni ta' Rkupru jobbliga lill-Iżlanda biex tieħu l-miżuri kollha meħtieġa biex tirkupra mingħand il-benefiċjarji għajnuna mill-Istat illegali msemmija fl-Artikoli 2, 3, 4 u 5 tad-Deċiżjoni. L-Awtorità ta' Sorveljanza tal-EFTA ssostni li t-tielet sentenza tal-Artikolu 7 tad-Deċiżjoni ta' Rkupru timponi obbligu fuq l-Iżlanda biex tikkanċella l-pagamenti pendenti kollha tal-għajnuna mid-data tan-notifika tad-Deċiżjoni, jiġifieri mit-8 ta' Ottubru 2014. L-Awtorità ta' Sorveljanza tal-EFTA tkompli ssostni li skont l-Artikolu 8 tad-Deċiżjoni ta' Rkupru, l-Iżlanda kienet taħt l-obbligu li tipprovdi lill-Awtorità bl-informazzjoni elenkata taħt l-Artikolu msemmi qabel id-9 ta' Diċembru 2014. Fis-16 ta' Diċembru 2015 tressqet azzjoni quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Clémence Perrin u Marlene Lie Hakkebo, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li l-Iżlanda naqset milli twettaq l-obbligi tagħha skont l-Att imsemmi f'punt 15q tal-Kapitlu XIII tal-Anness II għall-Ftehim dwar iż-Żona Ekonomika Ewropea, (id-Direttiva 2011/62/UE tal-Parlament Ewropew u tal-Kunsill tat-8 ta' Ġunju 2011 li temenda d-Direttiva 2001/83/KE dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, rigward il-prevenzjoni tad-dħul fil-katina legali tal-provvista ta' prodotti mediċinali falsifikati), kif adattata għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi ma adottatx il-miżuri meħtieġa sabiex timplimenta l-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih. Tordna lill-Iżlanda tħallas l-ispejjeż ta' dawn il-proċedimenti. Din l-applikazzjoni tindirizza n-nuqqas tal-Islanda li tikkonforma, sa mhux aktar tard mill-14 ta' Marzu 2015, ma' opinjoni motivata mogħtija mill-Awtorità ta' Sorveljanza tal-EFTA fl-14 ta' Jannar 2015 dwar in-nuqqas ta' dan l-Istat li jimplimenta fl-ordinament ġuridiku nazzjonali tiegħu d-Direttiva 2011/62/UE tal-Parlament Ewropew u tal-Kunsill tat-8 ta' Ġunju 2011 li temenda d-Direttiva 2001/83/KE dwar il-kodiċi tal-Komunità li għandu x'jaqsam ma' prodotti mediċinali għall-użu mill-bniedem, rigward il-prevenzjoni tad-dħul fil-katina legali tal-provvista ta' prodotti mediċinali falsifikati, kif imsemmi fil-punt 15q tal-Kapitolu XIII tal-Anness II għall-Ftehim dwar iż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu ("l-Att"). L-Awtorità ta' Sorveljanza tal-EFTA tissottometti li l-Iżlanda naqset milli twettaq l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fis-17 ta' Diċembru 2015 tressqet azzjoni quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Øyvind Bø u Íris Ísberg, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, B-1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tordna lill-Iżlanda tħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA tissottometti li l-Islanda naqset milli twettaq l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fis-17 ta' Diċembru 2015, tressqet azzjoni kontra l-Prinċipat ta' Liechtenstein quddiem il-Qorti tal-EFTA mill-Awtorità ta' Sorveljanza tal-EFTA, irrappreżentata minn Carsten Zatschler, Øyvind Bø u Marlene Lie Hakkebo, li jaġixxu bħala Aġenti tal-Awtorità ta' Sorveljanza tal-EFTA, 35, Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li l-Prinċipat tal-Lichtenstein naqset milli twettaq l-obbligi tagħha skont l-Atti msemmija f'punt 24f f'Anness VIII għall-Ftehim taż-Żona Ekonomika Ewropea. Id-Direttiva 2006/126/KE tal-Parlament Ewropew u tal-Kunsill tal-20 ta' Diċembru 2006 dwar il-Liċenzji tas-Sewqan, u Id-Direttiva tal-Kummissjoni 2011/94/UE tat-28 ta' Novembru 2011 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan Id-Direttiva tal-Kummissjoni 2012/36/UE tat-28 ta' Novembru 2011 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan, kif adattata għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi ma adottatx il-miżuri meħtieġa sabiex timplimenta l-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih. Tordna lil-Liechtenstein tħallas l-ispejjeż ta' dawn il-proċedimenti. Din l-applikazzjoni tindirizza n-nuqqas tal-Prinċipat tal-Lichtenstein li jikkonforma, sa mhux aktar tard mill-24 ta' Awwissu 2015, ma' opinjoni motivata mogħtija mill-Awtorità ta' Sorveljanza tal-EFTA fl-24 ta' Ġunju 2015 dwar in-nuqqas ta' dan l-Istat li jimplimenta fl-ordinament ġuridiku nazzjonali tiegħu d-Direttiva 2006/126/KE tal-Parlament Ewropew u tal-Kunsill tal-20 ta' Diċembru 2006 dwar liċenzji tas-sewqan, kif ukoll Id-Direttiva tal-Kummissjoni 2011/94/UE tat-28 ta' Novembru 2011 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan, u Id-Direttiva tal-Kummissjoni 2012/36/UE tad-19 ta' Novembru 2012 li temenda d-Direttiva 2006/126/KE tal-Parlament Ewropew u tal-Kunsill dwar il-liċenzji tas-sewqan, kif imsemmi fil-punt 24f tal-Anness VIII għall-Ftehim dwar iż-Żona Ekonomika Ewropea, u kif adattat għal dan il-Ftehim permezz tal-Protokoll 1 tiegħu ("l-Att"). L-Awtorità ta' Sorveljanza tal-EFTA tissottometti li l-Liechtenstein naqas milli jwettaq l-obbligi tiegħu skont l-Att u skont l-Artikolu 7 tal-Ftehim taż-ŻEE billi ma adottax il-miżuri meħtieġa biex jimplimenta l-Att fiż-żmien preskritt. Fis-17 ta' Diċembru 2015 tressqet azzjoni quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Clémence Perrin u Íris Ísberg, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tordna lill-Iżlanda tħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA tissottometti li l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fis-17 ta' Diċembru 2015 tressqet azzjoni quddiem il-Qorti tal-EFTA kontra l-Iżlanda mill-Awtorità ta' Sorveljanza tal-EFTA, irrappreżentata minn Carsten Zatschler, Øyvind Bø u Íris Ísberg, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: Tiddikjara li l-Iżlanda naqset milli twettaq l-obbligi tagħha skont l-Att imsemmi f'punt 1a tal-Kapitlu XXIV tal-Anness II għall-Ftehim dwar iż-Żona Ekonomika Ewropea, (id-Direttiva tal-Kummissjoni 2012/46/UE tas-6 ta' Diċembru 2012 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-ligijiet tal-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jiġu installati f'makkinarju mobbli mhux tat-triq), kif adattata għall-Ftehim permezz tal-Protokoll 1 tiegħu, u skont l-Artikolu 7 tal-Ftehim, billi ma adottatx il-miżuri meħtieġa sabiex timplimenta l-Att fiż-żmien preskritt, jew fi kwalunkwe każ billi naqset milli tavża lill-Awtorità tas-Sorveljanza tal-EFTA bih. Tordna lill-Iżlanda tħallas l-ispejjeż ta' dawn il-proċedimenti. L-applikazzjoni tindirizza n-nuqqas tal-Iżlanda li tikkonforma, sa mhux iktar tard mit-13 ta' Lulju 2015, ma' opinjoni motivata mogħtija mill-Awtorità ta' Sorveljanza tal-EFTA fit-13 ta' Mejju 2015 rigward in-nuqqas tal-Istat li jimplimenta fl-ordinament ġuridiku nazzjonali tiegħu d-Direttiva tal-Kummissjoni 2012/46/UE tas-6 ta' Diċembru 2012 li temenda d-Direttiva 97/68/KE tal-Parlament Ewropew u tal-Kunsill dwar l-approssimazzjoni tal-liġijiet tal-Istati Membri fir-rigward tal-miżuri kontra l-emissjoni ta' inkwinanti ta' gass u partikolati minn magni tal-kombustjoni interna li għandhom jiġu installati f'makkinarju mobbli mhux tat-triq, kif imsemmi fil-punt 1a tal-Kapitolu XXIV tal-Anness II għall-Ftehim taż-Żona Ekonomika Ewropea, u kif adattata għal dak il-Ftehim skont il-Protokoll 1 tiegħu ("l-Att"). L-Awtorità ta' Sorveljanza tal-EFTA tissottometti li l-Iżlanda naqset milli tissodisfa l-obbligi tagħha skont l-Att u skont l-Artikolu 7 tal-Ftehim taż-ŻEE billi ma adottatx il-miżuri meħtieġa biex timplimenta l-Att fiż-żmien preskritt. Fit-22 ta' Diċembru 2015 tressqet azzjoni quddiem il-Qorti tal-EFTA kontra r-Renju tan-Norveġja mill-Awtorità ta' Sorveljanza tal-EFTA, irrappreżentata minn Carsten Zatschler, Markus Schneider u Øyvind Bø, li jaġixxu bħala Aġenti tal-Awtorità ta' Sorveljanza tal-EFTA, 35 Rue Belliard, 1040 Brussell, il-Belġju. L-Awtorità ta' Sorveljanza tal-EFTA titlob lill-Qorti tal-EFTA biex: naqas milli jiżviluppa u jimplimenta pjan għall-ġestjoni u l-akkoljenza ta' skart għal kull port fin-Norveġja kif meħtieġ mill-Artiklu 5(1) tad-Direttiva 2000/59/KE; naqas milli jevalwa u japprova l-pjanijiet għall-akkoljenza u l-ġestjoni tal-iskart għall-portijiet kollha fin-Norveġja, jimmonitorja l-implimentazzjoni tagħhom u jiżgura li jkollhom approvazzjoni mġedda mill-inqas kull tlett snin kif meħtieġ mill-Artikolu 5(3) tad-Direttiva 2000/59/KE; kif ukoll naqas milli jiżgura d-disponibbiltà ta' faċilitajiet ta' akkoljenza fil-portijiet kollha fin-Norveġja b'mod adegwat li jilqgħu l-bżonnijiet ta' bastimenti li normalment jużaw il-port mingħajr ma jikkawżaw dewmien żejjed lil bastimenti kif meħtieġ fl-Artikolu 4(1) tad-Direttiva 2000/59/KE. Tordna lill-konvenut iħallas l-ispejjeż ta' dawn il-proċedimenti. L-Awtorità ta' Sorveljanza tal-EFTA ("ESA") issostni li r-Renju tan-Norveġja naqas li jikkonforma fil-ħin ma' obbligi ewlenin għall-protezzjoni tal-ambjent tal-baħar skont id-Direttiva 2000/59/KE ("id-Direttiva" jew "id-Direttiva tal-Faċilitajiet ta' Akkoljament fil-Portijiet"). Sabiex jitnaqqas ir-rimi ta' skart ġenerat mill-bastimenti u fdalijiet mill-merkanzija fil-baħar, id-Direttiva tobbliga lill-Istati EEA sabiex jiżguraw li jkun hemm faċilitajiet adegwati, kapaċi jirċievu skart ġenerat mill-bastimenti u fdalijiet mill-merkanzija, fil-portijiet kollha tagħhom u biex jiżviluppaw u jimplimentaw pjanijiet għall-akkoljament u l-ġestjoni tal-iskart għal kull port. Fit-23 ta' Ottubru 2007 l-awtoritajiet Norveġiżi nnotifikaw lill-ESA li d-Direttiva tal-Faċilitajiet ta' Akkoljament fil-Portijiet kienet ġiet implimentata fil-liġi nazzjonali. Fuq talba tal-ESA, l-Aġenzija Ewropew għas-Sikurezza Marittima spezzjonat, u ħarġet rapport fit-28 ta' Settembru 2010, li jippreżenta, fost oħrajn, in-nuqqasijiet fil-konformità tan-Norveġja mad-Direttiva. L-ESA pprovdiet opinjoni motivata fl-10 ta' Lulju 2013, li sostniet li n-Norveġja naqset milli tissodisfa, fost oħrajn, l-obbligi tagħha skont l-Artikolu 4(1), 5(1) u 5(3) tad-Direttiva. In-Norveġja ġiet mitluba li tieħu l-miżuri neċessarji sabiex tikkonforma mal-opinjoni motivata sa mhux iktar tard mill-10 ta' Settembru 2013. L-ESA ssostni li, sa dik id-data, in-Norveġja naqset milli tikkonforma mal-obbligi tagħha (i) li tiżviluppa u timplimenta pjan ta' akkoljament u ġestjoni tal-iskart għal kull port fin-Norveġja kif rekwiżit mill-Artikolu 5(1) tad-Direttiva; (ii) li tevalwa u tapprova l-pjanijiet għall-akkoljenza u l-ġestjoni tal-iskart għall-portijiet kollha fin-Norveġja, timmonitorja l-implimentazzjoni tagħhom u tiżgura li jkollhom approvazzjoni mġedda mill-inqas kull tlett snin kif meħtieġ mill-Artikolu 5(3) tad-Direttiva 2000/59/KE; u (iii) li tassigura d-disponibbiltà ta' faċilitajiet ta' akkoljament fil-portijiet kollha fit-territorju tagħha kif meħtieġ mill-Artiklu 4(1) tad-direttiva. L-attivitajiet kummerċjali tal-impriżi kkonċernati huma: E-Com tipprovdi servizzi relatati mal-ħruġ ta' kards ta' pagamenti fi Spanja. Sa ċertu punt, hija tipprovdi wkoll servizzi tal-medjazzjoni fl-assigurazzjoni u distribuzzjoni tal-assigurazzjoni fis-suq Spanjol. E-com hija impriża konġunta kkontrollata flimkien minn Banco Popular u ċerti fondi affiljati privati ġestiti minn Värde Partners Inc. ("Värde"). Il-Mira tikkonsisti fin-negozju tal-karti tal-kreditu ta' Barclays fil-Portugall u Spanja li jikkonsistu fl-oriġinazzjoni, il-kummerċjalizzazzjoni u s-servizzi ta' appoġġ ta' kontijiet tal-kreditu tal-konsumatur, karti tal-kreditu tal-konsumatur, prodotti tal-karti tal-kreditu għall-konsumatur, prodotti ta' ħlas bil-kard tal-kreditu tal-konsumatur u s-self b'kard tal-kreditu tal-konsumatur. Barra minn hekk, il-Mira għandha preżenza marġinali fis-suq tad-distribuzzjoni tas-servizzi tal-assigurazzjoni fi Spanja u l-Portugall. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.8070 — Bancopopular-e/Assets of Barclays Bank, f'dan l-indirizz: